iJustine (gebore 20 Maart 1984) is 'n Amerikaanse aktrise en aanlynvideoblogger. Ezarik is die dogter van Steve Ezarik, 'n steenkoolmyner en Michelle Ezarik, 'n onderwyser in liggaamsopvoedkunde, gebore en getoë in Pittsburgh, Pennsilvanië. Sy was ten tyde van haar hoërskoolgradeplegtigheid woonagtig te Scenery Hill in Washington County. In 2004 skryf sy in by die Pittsburgh Tegniese Instituut. Na voltooiing van haar studie, is Ezarik vir 'n paar jaar besig met werk soos grafiese ontwerp en videoredigering, voordat sy haar eie besigheid begin Sy word aangewys as een van die vyf finaliste in die beste aanlyn-videokompetisie deur Yahoo! in Desember 2006. In Mei 2007 speel sy in 'n rol van die Spike TV-drama "The Kill Point" met akteurs John Leguizamo en Donnie Wahlberg, sy verskyn as fotojoernalis tydens 'n bankroof. Hierna neem Ezarik die naam "iJustine" aan wanneer sy vanaf 29 Mei 2007 op Justin Kan se Justin.tv begin om haar eie lewe te beeldsend met behulp van 'n draadlose webkamera en mikrofoon op die kanaal se regstreekse uitsending.